kardosdrur/scandi-wiki huggingface dataset:
COSCO Ship Ports

COSCO SHIPPING Ports Ltd. () er et datterselskab til COSCO-koncernen. Det er børsnoteret på Hong Kong Stock Exchange og har hovedsæde i Hongkong. Selskabet er primært engageret i containerterminaler, containerfremstilling og containerleasing, shipping og spedition.

Selskabet er etableret i 1994 og har været en del af Hang Seng Index siden 2003.

Referencer

Eksterne henvisninger 
COSCO Pacific Limited

Logistikvirksomheder
Virksomheder fra Hongkong
Statsejede virksomheder fra Kina
Etableret i 1994
COSCO
Havneoperatører
Transportvirksomheder fra Kina
Kartonnage

Kartonnage (tidligere også kartonage; af fransk carton) kaldes de forskellige arbejder i pap og karton, der tidligere i langt højere grad end nu udførtes i bogbinderierne I 1920'erne var kartonnage fra at være et håndværk hovedsagelig gået over til at blive en industriel virksomhed, baseret på masseproduktion ved hjælp af maskiner, der anvendes til tilskæring eller udstansning af pappet, til at frembringe ridser på de steder, hvor det skal bøjes, også ofte til påsmøring af lim.

Limningen erstattes dog efterhånden mere og mere af en sammenhæftning af papkanterne ved
hjælp af forskelligt formede blikklammer, der påsættes ved særlige maskiner. Endvidere anvendes maskiner til prægning,
etikettering og lignende. Ofte undgås enhver sammenhæftning, navnlig af runde æsker, idet disse presses ud af et stykke blødgjort pap, således at der ingen samlinger fremkommer.

Kartonnage som bogbind 
Kartonnage som bogbind er en mindre solid indbinding, et papbind oftest med papirovertræk.

Emil Hannover skrev 1891 i Bogvennen: "... Kartonnager overtrukne med Papir, anvendtes meget i Slutningen af forrige Aarhundred og i Begyndelsen af dette. De er af tysk Oprindelse, men benævnes efter deres Indfører i Frankrig Cartonnages á la Bradel. Naturligvis er de kun af ringe Holdbarhed, og man bør ikke anvende Papir til Omslag om andet end ganske tynde Brochurer, som man hæfter stivt. Tykkere Brochurer maa have Ryg af Skind eller Shirting. ..."

I forlængelse af kartonnagen opstår i England tekstilbindet ('cloth', shirting): "... Textilbindet („cloth") opstaar i England som en slidstærkere afløser af kartonnagen, det velkendte papirbind med paaklæbet bogtrykt rygtitel af hvidt papir („boards with label"). Med bibeholdelse af titelsedlen begynder man i de første aar af 1820'erne at erstatte overtrækspapiret med shirting, og dermed er grunden lagt til det senere komponerede bind."

Mumiekartonnage 

Kartonnage bruges også om mumiehylstre fra det gamle Egypten.

Se også 
 Karton − Pap − Papir
 Bogbind
 Mumie

Kilder

Noter

Eksterne henvisninger 
  Wikimedia Commons har flere filer relaterede til Cardboard boxes – Kort fra kartonnagefabrik i Valréas, Frankrig – Hetzel book covers, "Cartonnages Hetzel" – Egyptiske mumier

Emballage
 "Kartonnage" og "Kartonnere" hos Ordnet.dk/ddo
 "ECMA Good Manufacturing Practice Guide"  er en vejledning for kartonnagefabrikanter vedrørende emballage der kan komme i berøring med fødevarer, (ECMA står for "European Carton Makers Association")
 "Folding cartons", kartonnage i mange former

Bogbind
 "Kartonnage" fra Informationsordbogen.dk/ der oplyser at metoden også kaldes omslagshæftning

Mumiekartonnage
 "Den genvundne digter"  side 23 i Institutblad for Klassisk Arkæologi og Oldtid og Middelalder, 1993 fra E-Agora.dk. Her omtales fund af papyrus i gamle mumiekartonnager.



Bogvæsen og boghåndværk
Papir
Egypten i antikken
Salmonsens
CLP Holdings

CLP Holdings Ltd () () er et elselskab fra Hongkong, som driver forretninger i en række asiatiske lande og Australien.

Virksomheden blev etableret i 1901 som China Light & Power Company Syndicate, og virksomhedens kerneforretninger er fortsat elproduktion, transmission og salg af elektricitet.

Historie 

Virksomheden er etableret i Hongkong i 1901 som China Light & Power Company Syndicate med kapital stillet til rådighed af Shewan Tomes and Company og Kadoorie-familien. I 1919 havde virksomheden etableret et kraftværk og forsynede gadelygterne i Kowloon med elektricitet.

Kadoorie-familien tilsluttede sig CLPs bestyrelse i 1930 og har i dag fortsat kontrol med virksomheden.

I 1983 etablerede virksomheden et 25/75 joint venture med Guangdong Nuclear Power omkring byggeriet og driften af Daya Bay Nuclear Power Plant.

6. januar 1998 erstattede CLP Holdings Limited China Light & Power Company, Limiteds funktion som holdingselskab og det nye holdingselskab blev børsnoteret på Hong Kong Stock Exchange.

Markeder udenfor Hongkong 
I de senere år har CLP søgt at udvide udenfor moderlandet Hongkong, hvilket er sket gennem fusioner og opkøb. Markeder udenfor Hongkong inkluderer Australien, Indien, Kina, Sydøstasien og Taiwan.

Perioden fra 1996 til 2005 var præget af fem virksomhedsovertagelser. I 1996 blev Taiwan Cement Corporation opkøbt; i 1998 fik selskabet delejerskab af Thai Electricity Generating Public Co Ltd; og i 2001 Australian Yallourn Energy. I 2005 blev ekspanderet yderligere i Australien med opkøb af TXU Merchant Energy. I 2002 blev overtaget det indiske selskab Gujarat Paguthan Energy Corporation Private Limited.

Kraftværker 
CLP har en række kraftværker i Asien. De fleste er enten kulkraftværker eller olie- og eller gaskraftværker. Desuden drives kernekraftværker, solkraftværker og vindkraftværker.

Hongkong 
I Hongkong findes Black Point kraftværk, Castle Peak kraftværk, og Penny's Bay kraftværk.

Kina 
CLP har to kraftværker i Guangdong-provinsen, Daya Bay kernekraftværk og Guangzhou Pumped Storage kraftværk i Conghua i Guangzhou. I Guangxi-provincen drives Fangchenggang kraftværk.

Indien 
CLP kraftværker i Indien inkluderer Gujarat Paguthan Energy Corporation's former station og et kulkraftværk i Jhajjar i Haryana.

Desuden drives en række vindmølle-lokaliteter.

Australien 
EnergyAustralia er et 100 % ejet datterselskab til CLP og er en af Australiens største energivirksomheder. EnergyAustralia producerer strøm fra kul, gas, vedvarende energiressourcer og sælger elektricitet og gas på 5.662 MW til over 2,8 mio. kunder i Victoria, South Australia, New South Wales, the ACT og Queensland.

Sydøstasien og Taiwan 
CLP begyndte sin tilstedeværelse i Sydøstasien og Taiwan i begyndelsen af 1990'erne. Investeringerne består af Ho-Ping kulkraft i Taiwan og Lopburi solkraft i Thailand. Der udvikles to kulkraftværker i Vietnam.

Kilder

Eksterne henvisninger 

CLP Group official website
CLP Group's educational website - PowerU 

Virksomheder fra Hongkong
Elselskaber
Etableret i 1901
Energivirksomheder fra Kina
Songs (Nice Little Penguins-album)

Songs (that didn't make it) er det syvende studiealbum af det danske poporkester Nice Little Penguins. Det udkom 3. februar 2014 og er udgivet på Iceberg Records og på bandets eget selskab South Pole Records. Songs er produceret af bandet selv og består af i alt 15 gamle sange, der af forskellige årsager aldrig kom med på bandets tidligere udgivelser.

Spor 
 "The Ocean"
 "Crazy World"
 "Amazing"
 "How Long"
 "Spinning"
 "Give Me A Reason"
 "Happy People"
 "It's A Great Day"
 "Sorry"
 "Love Is The Reason"
 "Like A Free Bird"
 "I Can't Say"
 "You're My Heartbeat"
 "I Don't Know"
 "Save'em For A Rainy Day"

Nice Little Penguins-album
Album fra 2014
Ulsted Mølle

Ulsted Mølle er en grundmuret hollandsk vindmølle med jordomgang og kælder, opført i 1860. Den ottekantede møllekrop er konstrueret af træ og beklædt med spån. Hatten er løgformet og beklædt med pap. Den krøjes manuelt med et spil, hvor krøjepælene er af granit med jernøjer, hvilket er meget sjældent forekommende. Vingerne har hækværk til sejl.

Møllen blev opført som kornmølle, og der er bevaret en del inventar, blandt andet kværne, sigter og en stenkran.

Møllens historie 

Arkiverne har oplysninger om en stubmølle i Ulsted i 1613. I 1802 var der registreret to vindmøller, hvoraf den ene lå lidt nordligere end den nu nedtagne mølle fra 1860. Den blev flyttet i 1880 og var i drift til 1953. På initiativ af møller N. P. Nielsen lykkedes det at bevare Ulsted Mølle med støtte fra Ulsted Borgerforening og økonomisk bistand fra Ulsted Sparekasse. I 1969 overdrog N. P. Nielsen Ulsted Mølle til den daværende Ulsted Kommune, og den blev ved kommunalreformen overdraget til Aalborg Kommune. Møllekroppen og den bærende konstruktion var efterhånden stærkt beskadiget på grund af vandskader, hvilket førte til beslutningen om at nedtage den i 2013.  Inventaret og brugbare dele af møllens trækonstruktion blev stillet i magasin med henblik på genanvendelse, til der kunne skaffes de nødvendige ca. 3 millioner kroner til genopførelse af møllen.   

Ulsted blev i 2017 overtaget af et lokalt Møllelaug, som fra 2017 til 2020 stod for møllens genopbygning, så møllen i dag står med helt ny møllekrop og vinger og er fuldt funktionsdygtig med ny kværn. Møllen er åben i sommerhalvåret onsdage fra 19 til 21, eller efter aftale med Ulsted Møllelaug.

Noter

Referencer 
 Mølleforum.dk om Ulsted Mølle 
 Ulsted Mølle på Møllearkivet.dk 
 ulstedmolle@gmail.com Ulsted Møllelaugs emailadresse

Hollandske vindmøller i Danmark
Mølle
UEFA Cup finalen 2006

UEFA Cup finalen 2006 var en fodboldkamp der blev spillet den 10. maj 2006. Kampen blev spillet foran 36.500 tilskuere på Philips Stadion i Eindhoven, og skulle finde vinderen af UEFA Cup 2005-06. De deltagende hold var engelske Middlesbrough og spanske Sevilla 

Den var kulminationen på den 35. sæson i Europas næststørste klubturnering for hold arrangeret af UEFA siden etableringen af UEFA Cup i 1971. For begge hold gjaldt det at det var første gang at de var nået frem til finalen i en europæisk turneringen. Sevilla vandt kampen 4-0., hvilket var deres første turneringssejr siden Copa del Rey-triumfen i 1948. 

Kampen blev ledet af den tyske dommer Herbert Fandel.

Kampen 
Efter 27 minutter faldt kampens første mål, da Luís Fabiano bragte Sevilla foran 1-0. Den stilling holdt indtil det 78. minut, hvor Enzo Maresca scorede til 2-0. Seks minutter senere udbyggede han føringen, inden Frédéric Kanouté kort før slutfløjtet scorede til 4-0, som også blev kampens resultat.

Detaljer

Eksterne henvisninger 
 UEFA Europa League 2005/06 på UEFAs hjemmeside 

2006
Middlesbrough F.C.
Sevilla FC
Fodbold i 2006
Eindhoven
Bøssemager

En bøssemager er et ældre udtryk for en våbenmekaniker eller specialiseret finmekaniker. Tidligere var en bøssemager en militær håndværker af underofficersgrad, hvis arbejde det var at holde afdelingens våben i tjenestedygtig stand. Bøssemagere blev først i det 18. århundrede fastansatte ved de geværbevæbnede afdelinger, idet man før den tid benyttede tilfældig arbejdskraft. Senere fremstillede og forhandlede bøssemagere deres egne våben.
En af de førende danske bøssemagere var Carl Heinrich Delcomyn.

Kilde 

 

Stillingsbetegnelser
UEFA Cup finalen 2005

UEFA Cup finalen 2005 var en fodboldkamp der blev spillet den 18. maj 2005. Kampen blev spillet foran 47.085 tilskuere på Estádio José Alvalade i Lissabon, og skulle finde vinderen af UEFA Cup 2004-05. De deltagende hold var portugisiske Sporting CP og russiske CSKA Moskva 

Den var kulminationen på den 34. sæson i Europas næststørste klubturnering for hold arrangeret af UEFA siden etableringen af UEFA Cup i 1971. For begge hold gjaldt det at det var første gang at de var nået frem til finalen i turneringen. Det specielle ved spillestedet Estádio José Alvalade var, at det siden åbningen i 2003 havde været hjemmebane for finalisterne fra Sporting. CSKA vandt kampen 3-1, og den første russiske sejr i turneringen.

Kampen blev ledet af den engelske dommer Graham Poll.

Kampen 
Efter 29 minutter faldt kampens første mål, da Rogério bragte Sporting foran 1-0. Den stilling holdt til det 56. minut, hvor Aleksei Berezutski udlignede for russerne. Små ti minutter minutter senere udbyggede Jurij Zjirkov føringen til 2-1, inden Vágner Love scorede til 3-1 i det 75. minut, som også blev kampens resultat.

Daniel Carvalho fra CSKA blev kåret til kampens bedste spiller.

Detaljer

Eksterne henvisninger 
 UEFA Europa League 2004/05 på UEFAs hjemmeside

Referencer 

2005
Sporting Clube de Portugal
PFC CSKA Moskva
Fodbold i 2005
Sport i Lissabon
Andrij Parubij

Andríj Volodimirovitj Parubíj () er en ukrainsk politiker, og sekretær for "Rådet for Ukraines nationale sikkerheds- og forsvarspolitik" (). Parubíj blev udpeget efter at have været en ledende skikkelse i Euromajdanoptøjerne i januar-februar 2014. Hans stedfortræder er lederen af Pravij sektor, Dmitro Jarosj.

Biografi 

I årene op til den ukrainske uafhængighed i 1991 var Parubíj en aktivist for uafhængigheden, og blev arresteret for at holde et illegalt møde i 1988. I 1991 grundlagde han det ny-nazistiske Ukraines Social-Nationale Parti sammen med Oleg Tjagnibok. Parubíj var en ledende skikkelse i Den orange revolution i 2004. Ved valget 2007 kom han ind i det ukrainske parlament på Viktor Jusjtjenkos Vores Ukraine - Folkets Selvforsvar Bloks liste. Han blev derefter medlem af parlamentsgruppen, der senere blev til For Ukraine!. Parubíj forblev medlem af "Vores Ukraine" og blev medlem af dets politiske ledelse.

I februar 2010 anmodede Parubíj Europa-Parlamentet om at genoverveje sin negative reaktion på den tidligere ukrainske præsident Victor Jusjtjenkos beslutning om at tildele Stepan Bandera, lederen af Organisationen af ukrainske nationalister, titlen Ukraines Helt.

Tidligt februar 2012 forlod Parubíj "Vores Ukraine", fordi deres "synspunkter afveg". I 2012 blev han genvalgt i parlamentet på Fædrelandsforbundets liste.

I 2013-14 var Parubíj en af kommandanterne ved Euromajdandemonstrationerne og var koordinator for demonstranternes frivillige sikkerhedskorps.

Den 10. september 2014 på den stiftende kongres for partiet "Folkefronten" blev Parubíj optaget i partiets Militære Råd - et særligt organ, der skulle udarbejde forslag til forsvaret af Ukraine.

Ved valget til Verkhovna Rada (ukraines parlament) i 2014 blev Parubíj valgt ind som nummer 4 på Folkefrontens liste.

Den 4. december 2014 blev Parubíj valgt som Næstformand for Verkhovna Rada.

Kilder

Eksterne henvisninger 

 Officiel hjemmeside 

Politikere fra Ukraine
Euromajdan
Højreekstremister
Home (The Corrs-album)

Home er den keltiske musikgruppe The Corrs' femte og sidste studiealbum. Albummet har et irsk tema, idet det indeholder coverversioner af gamle traditionelle irske sange, men har også coverversioner af ikke-irske sange som "Heart Like A Wheel". Det indeholder to sange på irsk; "Buachaill Ón Éirne" og "Bríd Óg Ní Mháille" samt de tre instrumentalnumre "Old Hag (You Killed Me)", "Haste To The Wedding" og "Return From Fingal". Home blev samlet fra en sangbog af den afdøde Jean Corr (deres mor). Albummet blev udgivet præcis ti år efter udgivelsen af deres føreste album Forgiven, Not Forgotten.

Modtagelse 

På trods af at The Corrs vendte tilbage til deres irske rødder, har både singlerne og hele albummet haft begrænset succes.

"Old Town" opnåede ikke den store succes på UK Singles Chart med højeste placering som #43. Der blev sat spørgsmålstegn ved beslutningen om at lave et cover af sangen, og Gareth Maher fra CLUAS.com kaldte den "en katastrofal en".

På trods af, at singler fra albummet ikke klarede sig så godt som forventet, lykkedes det alligevel at sælge over en million udgaver af albummet. Det var deres femte studiealbum i træk, der nåede #1 på den irske hitliste.

Spor 
Alle sange er skrevet af The Corrs, med mindre andet er noteret.
 "My Lagan Love" (traditionel irsk)
 "Spancill Hill" (inkludere instrumentalnummeret "Rakes of Kildare" fra 3:37)
 "Peggy Gordon"
 "Black Is the Colour"
 "Heart Like a Wheel" (Anna McGarrigle)
 "Buachaill Ón Éirne" ("Boy From Erne" - på irsk)
 "Old Hag"
 "Moorlough Shore"
 "Old Town" (Philip Lynott, Jimmy Bain)
 "Dimming of the Day" (Richard Thompson)
 "Bríd Óg Ní Mháille" ("Bridget O'Malley" - i Irish)
 "Haste to the Wedding"
 bonustrack på japanske, tyske og spanske udgaver
 "Return From Fingal"

Hitlister

Referencer 

The Corrs-album
Album fra 2005
Dreams: The Ultimate Corrs Collection

Dreams: The Ultimate Corrs Collection er et opsamlingsalbum af det irske band The Corrs. Det blev udgivet d. 29. november 2006 og indeholder sange fra deres fem studiealbums, to live-udgivelser og en coverversion af The Everly Brothers' sang "All I Have To Do Is Dream".

Track listing
"Goodbye" (2006 Remix, fra Borrowed Heaven) (The Corrs) – 3:45
"Forgiven, Not Forgotten" (fra Forgiven, Not Forgotten) (The Corrs) – 4:15
"Dreams" (Tee’s Radio mix, fra Talk on Corners) (Stevie Nicks) – 3:52
"Radio" (fra The Corrs Unplugged) (The Corrs) – 4:47
"When the Stars Go Blue" (Remix feat. Bono) (Ryan Adams) – 3:58
"Only When I Sleep" (fra Talk on Corners) (The Corrs, Oliver Leiber, Paul Peterson, John Shanks) – 4:17
"Breathless"  (fra In Blue) (The Corrs, Robert John "Mutt" Lange) – 3:25
"So Young" (K-Klass mix, fra Talk on Corners) (The Corrs) – 4:12
"Runaway" (fra Forgiven, Not Forgotten) (The Corrs) – 4:20
"Summer Sunshine" (fra Borrowed Heaven) (The Corrs) – 2:51
"What Can I Do?" (Tin Tin Out mix, fra Talk on Corners) (The Corrs) – 4:14
"All I Have To Do Is Dream" (feat. Laurent Voulzy) (Boudleaux Bryant, Felice Bryant) – 3:34
"No Frontiers" (fra The Corrs Unplugged) (Jimmy McCarthy) – 4:24
"Angel" (fra Borrowed Heaven) (The Corrs) – 3:25
"Old Town" (fra Home) (James Bain, Phil Lynott) – 3:44
"Ruby Tuesday" (feat. Ron Wood, fra Live in Dublin) (Mick Jagger, Keith Richards) – 3:23
"Haste to the Wedding" (fra Home) (The Corrs) – 2:27
"I Know My Love" (feat. The Chieftains, fra Tears of Stone) (Paddy Moloney) – 3:25
"Bríd Óg Ní Mháille" (fra Home) (The Corrs) – 3:36
"Toss The Feathers" (fra Forgiven, Not Forgotten) (The Corrs) – 2:52
"Miracle" (fra Borrowed Heaven) (japansk og australsk bonustrack)

Spor på spansk udgave 
Disc #1
"Goodbye" (2006 Remix, fra Borrowed Heaven)
"Forgiven, Not Forgotten" (fra Forgiven, Not Forgotten)
"Dreams" (Tee’s Radio mix, fra Talk on Corners)
"Radio" (fra The Corrs Unplugged)
"When the Stars Go Blue" (Remix feat. Bono)
"Only When I Sleep" (fram Talk on Corners)
"The Hardest Day" (feat. Alejandro Sanz fra El Alma Al Aire)
"Breathless" (fra In Blue)
"So Young" (K-Klass mix, fra Talk on Corners)
"Runaway" (fra Forgiven, Not Forgotten)
"Summer Sunshine" (fra Borrowed Heaven)
"What Can I Do?" (Tin Tin Out mix, fra Talk on Corners)
"All I Have To Do Is Dream" (feat. Laurent Voulzy)
"Angel" (frA Borrowed Heaven)
"Old Town (fra Home)
"Ruby Tuesday" (feat. Ron Wood, fra Live in Dublin)
"No Frontiers" (fra The Corrs Unplugged)
"Bríd Óg Ní Mháille" (fra Home)
"Una Noche" (feat. Alejandro Sanz fra Best of The Corrs)

DVD
 Show Stage 40 i Círculo de Bellas Artes, Madrid, Spanien (2004)
 Live på Sala Macumba Madrid, Spanien (1998)
 Concierto Básico 40 Principales, Madrid, Spanien (1997)

Hitlister

Referencer 

The Corrs-opsamlingsalbum
Opsamlingsalbum fra 2006
The Works (The Corrs-album)

The Works er det tredje opsamlingsalbum fra den irske folkrockgruppe The Corrs. Det består af tre cd'er med udvalgte sange, som er blevet udgivet på deres tidligere albums. Det va gruppens sidste album i de følgende ni år, indtil White Light udkom i 2015.

Spor

Disc 1 
 "Runaway" (Fra Forgiven, Not Forgotten)
 "Dreams" (Fra Talk on Corners)
 "What Can I Do?" (Fra Talk On Corners)
 "Irresistible" (Fra In Blue)
 "I Never Loved You Anyway" (Fra Talk On Corners)
 "Love To Love You" (Fra Forgiven, Not Forgotten)
 "Forgiven Not Forgotten" (Fra Forgiven, Not Forgotten)
 "Leave Me Alone" (Fra Forgiven, Not Forgotten)
 "Secret Life" (Fra Forgiven, Not Forgotten)
 "The Right Time" (Fra Forgiven, Not Forgotten)
 "Heaven Knows" (Fra Forgiven, Not Forgotten)
 "Someday" (Fra Forgiven, Not Forgotten)
 "Closer" (Fra Forgiven, Not Forgotten)
 "When He's Not Around" (Fra Talk On Corners)
 "Don't Say You Love Me" (Fra Talk On Corners)
 "Love Gives Love Takes" (Fra Talk On Corners)
 "Hopelessly Addicted" (Fra Talk On Corners)
 "(Lough) Erin Shore" (Fra Forgiven, Not Forgotten)

Disc 2 
 "Breathless" (Fra In Blue)
 "So Young" (Fra Talk On Corners)
 "Radio" (Fra In Blue)
 "Give Me A Reason" (Fra In Blue)
 "Only When I Sleep" (Fra Talk On Corners)
 "Intimacy" (Fra Talk On Corners)
 "Queen Of Hollywood" (Fra Talk On Corners)
 "No Good For Me" (Fra Talk On Corners)
 "Little Wing" (Fra Talk On Corners)
 "All The Love In The World" (Fra In Blue)
 "All In A Day" (Fra In Blue)
 "At Your Side" (Fra In Blue)
 "No More Cry"  (Fra In Blue)
 "Give It All Up" (Fra In Blue)
 "Say" (Fra In Blue)
 "One Night" (Fra In Blue)
 "Rain" (Fra In Blue)
 "Hurt Before" (Fra In Blue)
 "Rebel Heart" (Fra In Blue)

Disc 3 
 "Summer Sunshine" (fra Borrowed Heaven)
 "Angel" (Fra Borrowed Heaven)
 "Long Night" (Fra Borrowed Heaven)
 "Old Town" ("Fra Home)
 "Heart Like A Wheel" (Fra Home)
 "Black Is The Colour" (Fra Home)
 "Haste To The Wedding" (Fra Home)
 "No Frontiers" (Fra Unplugged)
 "Love In The Milky Way" ((Fra In Blue Special Edition)
 "Looking In The Eyes Of Love" ((Fra In Blue Special Edition)
 "Somebody For Someone" (Fra In Blue Special Edition)
 "No More Cry" (Fra In Blue Special Edition)
 "At Your Side" (Fra In Blue Special Edition)
 "When The Stars Go Blue" - Corrs & Bono (Fra Dreams)
 "Dreams (Tee's Radio Remix)" (Fra Dreams)
 "So Young (K-Klass Remix)" (Fra Talk On Corners Special Edition)
 "What Can I Do (Tin-Tin Out Remix)" (Fra Talk On Corners Special Edition)
 "Radio (Unplugged)"
 "Goodbye (2006 Remix)" (Fra Dreams)

Referencer 

The Corrs-opsamlingsalbum
Opsamlingsalbum fra 2007
Hvenegaard

Hvenegaard er en gammel fæstegård, der kan føres tilbage til 1664, hvor den hørte under herregården Rygaard i Langå ved Ørbæk på Fyn. Gården var beliggende få kilometer sydøst for Ringe i landsbyen Lørup, Ryslinge Sogn, Gudme Herred, Svendborg Amt.

Navnet Hvenegaard fik den, da den i årene 1787-88 af ejeren på Krumstrup Mads Jørgen Møller blev udflyttet fra byen og på ny opbygget på Hvenet Skifte godt en kilometer nord for Lørup By.

Gårdens nye navn formodes at være afledt af, at græsarten Hvene (Fioringræs: Agrostis stolonifera og Agrostis capillaris) har vokset, hvor gården blev genopbygget eller på dens jorde, som for en del var engareal langs med Sallinge Å. Der står på det gamle matrikelkort fra Lørup By 1810-1851 "Denne Part tilhører den Nye Opbÿgde Øde Gaard som her paa er udsat og nu kaldes Hvenegaard og er 579.840 ¤Al til Krumstrup", (ca. 41 td. land). Senere blev der ved jordtilkøb udvidet til 747.260 kvadratalen, eller godt 53 td. land.
 
Gården var oprindelig firelænget, bygget af bindingsværk på kampestensfundament. Efter sigende skal det have været en usædvanlig smuk gård. De tre længer blev dog revet ned omkring 1918-20, og der blev i stedet opført et par nye længer.
 
Ved salget af Hvenegaard til nabogården Højvang i 1972 ophørte Hvenegaard som landbrugsejendom, da bygninger og 3 td. land blev solgt fra til almindelig beboelse.

Ejere
 (1664-1688) Rygaard Hovedgaard
 (1739-1791) Mads Jørgen Mølle, Krumstrup 
 (1787-1788) udflyttet og opbygget på Hvene Skifte)
 (1791-1795) Kammerjunker Knud Juel, Krumstrup
 (1795-1827) Peder Jørgensen
 (1827-1831) enkefru Karen Svenddatter
 (1831-1853) Jens Pedersen
 (1853-1863) enkefru Ane Kirstine PedersDatter Hvenegaard 
 (1863-1866) Peder Jensen Hvenegaard 
 (1866-1910) Jens Pedersen Lange
 (1910-1918) Niels Christian Jørgensen, Frydenlund
 (1918-1956) Vilhelm Jørgensen Frydenlund
 (1956-1972) Anna og Eskild Rasmussen
 (1972-1973) Aage Pedersen, Højvang
 (1973-1984) Frank Andersen
 (1984-1989) Lone og Tune Holm
 (1989-) Helle Balle og Per Hansen

Kilder

Chr. B-J og ABP, Fortegnelse over den del af familien Hvenegaard der er efterkommere [af Barn 12], 1984, Det Kgl. Bibliotek, DA4-A280.

Gårde i Danmark
Bygninger, konstruktioner og anlæg i Faaborg-Midtfyn Kommune